**Protokoll fra årsmøte i Møre og Romsdal redaktørforening**

Molde, 29. mars 2017

**Stemmeberettigede:** 16 av foreningens 38 medlemmer var til stede på møtet.

**Sak 1. Godkjenning av innkalling og saksliste**

**Vedtak:** Innkalling og sakliste ble enstemmig godkjent.

**Sak 2: Valg av møteleder, referent og to personer til å skrive under protokollen**

Styret foreslo Richard Nergård som møteleder, Kristin Knudsen som referent og Robin Røkke og Øyvind Brunvoll til å skrive under protokollen.

**Vedtak:** Forslaget ble enstemmig enstemmig godkjent.

**Sak 3: Årsmelding**

**Vedtak:** Årsmeldingen ble enstemmig godkjent.

**Sak 4. Revidert regnskap**

**Regnskap:** Årsregnskapet viser et overskudd på 65.104,95 kroner. Beholdningen ved utgangen av året er på 239.114,29 kroner.

**Revisorrapport**: Regnskapet for 2016 er gjennomgått og funnet i orden. Revisor Lars Steinar Ansnes anbefaler at det framlagte regnskapet godkjennes.

**Vedtak:** Regnskap for 2016 og revisors rapport ble enstemmig godkjent.

**Sak 5: Valg til styre, valgkomite og revisor**

Valgkomiteen ved Bente Tovan og Jan Arve Ødegård la fram sin innstilling:

Leder Per-Kristian Bratteng er ikke på valg

Styremedlem Richard Nergaard ønsker avløsning og er foreslått erstattet med Øyvind Brunvoll.

Styremedlem Kristin Knudsen er foreslått gjenvalgt

Styremedlem Ole Knut Alnæs er ikke på valg

1.vara Hallstein Vemøy er ikke på valg

2.vara Robin Røkke er foreslått gjenvalgt

Revisor Lars Steinar Ansnes ønsker avløsning og er foreslått erstattet med Sigmund Tjelle

Valgkomiteen v/ Bente Tovan og Jan Arve Ødegård er ikke på valg.

Valgkomiteen legger til grunn at leder er valgt for perioden 2016 – 2018, og at styret konstituerer seg selv.

Valgkomiteen bemerker at kjønnsbalansen i styret og øvrige verv kunne vært bedre. Det er i dag 38 medlemmer i foreningen fordelt på 8 kvinner og 30 menn.

**Vedtak:** Valgkomiteens forslag ble enstemmig vedtatt.

**Sak 6: Eventuelt**

**Sak A: Studieturer**

Spørsmål om framtidige studieturer ble reist av flere medlemmer. Det synes som om dette er et tiltak som ønskes videreført, med det er delte meninger om hvordan. Styret vil i løpet av våren kartlegge interessen for studieturer og hvordan disse eventuelt bør avvikles.

**Sak B: Foreningens økonomi**

Flere av medlemmene påpekte at foreningens økonomi er såpass tilfredsstillende at det er rikelig med midler til å kunne holde lokale arrangementer og/eller debattmøter rundt om i fylket, gjerne i samarbeid med andre, f eks Journalistlaget. Det er et ønske at redaktørforeningen blir mer synlig, og åpne debattmøter kan være et virkemiddel for å oppnå dette.

Det bør også være midler til, etter søknad, å kunne subsidiere enkeltmedlemmers studiereiser.

**--------------------------                          -----------------------------**

**Robin Røkke                                Øyvind Brunvoll**